**Ministru kabineta noteikumu projekta “Valsts pārbaudījumu informācijas sistēmas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta noteikumu projekta “Valsts pārbaudījumu informācijas sistēmas noteikumi” (turpmāk – projekts) mērķis ir noteikt Valsts pārbaudījumu informācijas sistēmā (turpmāk – VPIS) ierakstāmo ziņu apjomu, kārtību, kādā ziņas tajā iekļaujamas, kā arī kārtību, kādā nodrošināma tajā ietverto datu pieejamība attiecībā uz valsts pārbaudījumiem vispārējās izglītības programmās un vispārizglītojošajos mācību priekšmetos profesionālās izglītības programmās (turpmāk – pārbaudījumi). Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Izglītības likuma 35.1 panta sesto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts pārbaudes darbu (turpmāk – pārbaudījumi) norises kārtība noteikta Ministru kabineta 2013. gada 17. decembra noteikumos Nr. 1510 „Valsts pārbaudījumu norises kārtība” (turpmāk – MK noteikumi Nr. 1510) un Ministru kabineta 2010. gada 6. aprīļa noteikumos Nr. 335 „Noteikumi par centralizēto eksāmenu saturu un norises kārtību” (turpmāk – MK noteikumi Nr. 335). MK noteikumos Nr. 1510 VPIS izmantošana pārbaudījumos tika noteikta ar Ministru kabineta 2017. gada 8. augusta noteikumiem Nr. 469 “Grozījumi Ministru kabineta 2013. gada 17. decembra noteikumos Nr. 1510 “Valsts pārbaudījumu norises kārtība””. MK noteikumos Nr. 335 nav noteikta kārtība, kādā lieto VPIS.Ņemot vērā Ministru kabinetam doto deleģējumu, Izglītības un zinātnes ministrija (turpmāk – ministrija) ir sagatavojusi projektu, kas nosaka VPIS darbības normatīvo regulējumu.Pārbaudījumu norisē, to organizēšanā un iegūto datu apkopošanā līdz 2016./2017. mācību gadam Valsts izglītības satura centrā (turpmāk – centrs) tika lietotas piecas atsevišķas informācijas sistēmas, no kurām trīs – Centralizēto eksāmenu rezultātu datu bāze, Pieteikumu valsts pārbaudes darbiem datu bāze, Valsts pārbaudījumu informācijas sistēma – bija reģistrētas Valsts informācijas sistēmu reģistrā, savukārt divas – Centralizēto eksāmenu vērtētāju reģistrācijas sistēma un Valsts pārbaudes darbu elektroniskās piegādes sistēma – bija centra veidotas. Lielais sistēmu skaits apgrūtināja to administrēšanu, sarežģīja datu apstrādes procesu un valsts pārbaudījumu, to skaitā centralizēto eksāmenu organizēšanu. Ministrijai īstenojot projektu Nr. 3DP/3.2.2.1.1/09/IPIA/IUMEPLS/020 "Valsts pārbaudījumu informācijas sistēmas 2. kārta", tika plānots ar 2017./2018. mācību gadu apvienot iepriekš informācijas sistēmu funkcionalitāti vienā informācijas sistēmā – VPIS, nodrošinot efektīvāku informācijas apriti un precīzāku datu apstrādi pārbaudījumu norises kontekstā. No 2018./2019. mācību gada pārbaudījumu organizēšanā un norisē tiks izmantota tikai VPIS. Projekts paredz, ka VPIS iekļauta informācija par: personu, kurai jākārto pārbaudījumi; pārbaudījumiem; vispārējās vidējās un pamatizglītības sertifikātu un tā saņēmēju; izglītības iestādi, kurā kārto pārbaudījumus un izglītības iestādes pedagogu, kurš nodrošinājis pārbaudes procesu un viņa vērtētajiem pārbaudījumu uzdevumiem.Valsts pārbaudījumus, kas jākārto pamatizglītībā un vispārējā vidējā izglītībā, nosaka Ministru kabineta 2014. gada 12. augusta noteikumi Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” un Ministru kabineta 2013. gada 21. maija noteikumi Nr. 281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”. Nokārtotie pārbaudījumi un tajos iegūtie rezultāti saskaņā ar Ministru kabineta 2006. gada 6. novembra noteikumiem Nr. 913 “Kārtība, kādā izsniedzami valsts atzīti vispārējās izglītības dokumenti” (turpmāk –MK noteikumi Nr. 913) tiek ierakstīti pamatizglītības sekmju izrakstā un sertifikātā un atestāta par vispārējo vidējo izglītību sekmju izrakstā un sertifikātā.Informāciju par personu, kurai jākārto pārbaudījumi (vārds, uzvārds, personas kods, klase vai kurss, izņemot personai, kura ieguvusi dokumentu par vidējo izglītību, izglītības iestādes un tās struktūrvienības, ja tāda ir izveidota, kurā persona apgūst pamatizglītību vai vidējo izglītību, nosaukums) VPIS nepieciešams saņemt no Valsts izglītības informācijas sistēmas (turpmāk – VIIS), lai centrs saskaņā ar MK noteikumu Nr. 33548. punktu personai, kurai jākārto pārbaudījumi piešķirtu unikālu identifikācijas kodu. Informāciju par personai piemērotajiem atbalsta pasākumiem VPIS nepieciešams saņemt no izglītības iestādes, lai centrs saskaņā ar MK noteikumu Nr. 335 14. un 15. punktu katrai personai sagatavotu eksāmena norisi ar atbalsta pasākumiem un nosūtītu izglītības iestādei piemērošanai konkrētai personai.Informāciju par pārbaudījumiem (pārbaudījumi, kuri personai jākārto, pārbaudījumi, kurus persona kārtos papildtermiņā, centralizētajā eksāmenā iegūtais vērtējums katrā uzdevumā, eksāmena daļā un iegūtais kopvērtējums eksāmenā, starptautiskas testēšanas institūcijas pārbaudījums svešvalodā, kuru kārtojusi persona, tajā iegūtais vērtējums un tam atbilstošais vērtējums centralizētajā eksāmenā,pārbaudījumā, kas nav centralizētais eksāmens, iegūtais vērtējums) VPIS nepieciešams apkopot, lai centrs saskaņā ar MK noteikumu Nr. 335 124. punktu vērtējumu ierakstītu centra izsniegtajā sertifikātā un MK noteikumu Nr. 913 22. punktu elektroniski varētu veikt izsniegto sertifikātu un starptautisko testēšanas institūciju izsniegtu dokumentu uzskaiti.Informāciju par vispārējās vidējās un pamatizglītības sertifikātu un tā saņēmēju (vārds, uzvārds, personas kods, sertifikāta numurs, centralizētie eksāmeni, kurus kārtojusi persona, un tajos iegūtais vērtējums, sertifikāta izsniegšanas datums pašvaldības atbildīgajai amatpersonai, sertifikāta veidlapas numurs) VPIS nepieciešams apkopot, lai centrs saskaņā ar MK noteikumu Nr. 913 31. punktu varētu sagatavot un izsniegt sertifikāta dublikātu, ja sertifikāts nozaudēts, nozagts, iznīcināts vai neatjaunojami bojāts.Informāciju par izglītības iestādes pedagogu, kurš nodrošinājis pārbaudes procesu un tā vērtētajiem pārbaudījumu uzdevumiem (vārds, uzvārds, personas kods, deklarētās dzīvesvietas adrese, izglītības iestādes nosaukums, kurā pedagogs nodarbināts, izglītības iestādes, kurā pedagogs nodarbināts juridiskās adreses novada vai republikas pilsētas nosaukums, ieņemamais amats, apgūtās izglītības programmas veids, kontaktinformācija, centralizēto eksāmenu uzdevumi, kurus pedagogs vērtējis, pedagoga darba tiesisko attiecību ar izglītības iestādi izbeigšanas datums) VPIS nepieciešams apkopot, lai centrs saskaņā ar paredzētajiem grozījumiem MK noteikumos Nr. 335 (VSS-271), nodrošinātu centralizēto eksāmenu izglītojamo darbu vērtēšanu.Diagnosticējošo darbu rezultātus izmanto attiecīgo izglītības iestāžu pedagogi, lai veiktu korekcijas mācību sasniegumu pilnveidošanā. Pārbaudījumu rezultāti kā viens no izglītības kvalitātes indikatoriem tiek izmantoti izglītības kvalitātes monitoringā, tāpēc VPIS nepieciešams apkopot datus par pārbaudījumu saturu un pārbaudījumu uzdevumos iegūtajiem vērtējumiem.Projekts nosaka institūcijas, kas nodrošina datu iekļaušanu un aktualizāciju VPIS, kā arī paredz informāciju, kas tiek saņemta VPIS no Valsts izglītības informācijas sistēmas, izmantojot automātisko datu apmaiņas mehānismu.Projekts nosaka normatīvo regulējumu attiecībā uz pašvaldības un izglītības iestādes piekļuves tiesībām VPIS un informāciju, kas jāievada VPIS.Statistiskie dati tiek publicēti atvērto datu veidā centra tīmekļvietnē pēc attiecīgā mācību gada pārbaudījumu norises, ievērojot nosacījumu, ka publicētā informācija nesniedz iespēju identificēt konkrētas personas.Tā kā pārbaudījumu rezultāti tiek izmantoti izglītības kvalitātes analīzei, izglītojamo mācību sasniegumu analīzei, kā arī pašu pārbaudes darbu satura analīzei, tad projekts paredz pārbaudījumu rezultātu un uzdevumu arhivēšanu gadu pēc pārbaudījuma norises. Viena no prasībām centralizēto eksāmenu darbu vērtētājiem ir viņu pieredze darbu vērtēšanā un vērtēšanas kvalitāte, tāpēc projekts paredz saglabāt datus par pedagogiem, kuri vērtējuši attiecīgo pārbaudījumu izglītojamo darbus.Lai nodrošinātu sertifikāta dublikāta izsniegšanu, projekts paredz informāciju par izsniegto sertifikātu un tā saņēmēju informācijas sistēmas aktuālajā datubāzē glabāt pastāvīgi.Projekts izstrādāts, lai nodrošinātu Izglītības likumā pārejas noteikumu 84. punktā noteikto, ka Ministru kabinets līdz 2019. gada 31. maijam izdod šā likuma 35.1 panta sestajā daļā minētos noteikumus attiecībā uz valsts pārbaudījumiem vispārējā izglītībā un līdz 2021. gada 31. maijam – šā likuma 35.1 panta sestajā daļā minētos noteikumus attiecībā uz valsts pārbaudījumiem profesionālās kvalifikācijas iegūšanai un valsts valodas prasmes pārbaudījumiem. Regulējums attiecībā uz pārbaudījumiem profesionālās kvalifikācijas iegūšanai un valsts valodas prasmes pārbaudījumiem tiks iekļauts VPIS noteikumos ar atsevišķiem grozījumiem.Informācija par personu, kurai jākārto pārbaudījumi, un izglītības iestādi, no VIIS tiek atjaunināta visu gadu vienu reizi 24 stundās. Informācija par pedagogiem tiek saņemta no VIIS tiešsaistes režīmā pēc pedagoga piekrišanas viņa datu apstrādei sistēmā, piesakoties eksāmenu vērtēšanai. Informācija par izglītojamiem un pedagogiem tiek uzglabāta sistēmā līdz jaunā mācību gada sākumam, pēc kura informācija par izglītojamo tiek dzēsta. Tiesības uz izglītību ar normatīvajos aktos noteiktajiem ierobežojumiem, personai pastāv visu mūžu, tādēļ projekts paredz, ka informācija par izsniegto sertifikātu un tā saņēmēju VPIS tiek glabāta 75 gadus, lai būtu iespējama sertifikāta dublikātu izsniegšana. Informācija par pedagogu, kuri piedalījās centralizēto eksāmenu darbu vērtēšanā, dati tiek arhivēti. Arhivētie dati ir anonimizēti. |
| 3. | Projekta izstrādē iesaistītās institūcijas un publiskas personas kapitālsabiedrības | Centrs un ministrija. |
| 4. | Cita informācija | Nav. |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītojamie, kuri kārto noteiktos pārbaudījumus pamatizglītībā un vispārējā vidējā izglītībā.Izglītības iestādes (t.sk. pamatskolas, vidusskolas un profesionālās izglītības iestādes) – 888.Augstākās izglītības iestādes – 4, pašvaldības izglītības speciālisti vai izglītības pārvaldes iestādes – 109. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka iepriekš tika lietotas vairākas informācijas sistēmas, bet projekts paredz vienas VPIS lietošanu, sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums  | Piešķirto budžeta līdzekļu ietvaros. Projektā ietvertajam tiesiskajam regulējumam nav tādas administratīvās izmaksas (naudas izteiksmē), kas gada laikā mērķgrupai, ko veido fiziskas personas, pārsniedz 200 *euro*, bet mērķgrupai, kuru veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija. | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā, ka projektā ietvertais tiesiskais regulējums ir saistīts arī ar MK noteikumiem Nr. 335, kuros paredzēta VPIS lietošana, un Ministru kabineta 2010. gada17. augusta noteikumiem Nr. 788 “Valsts izglītības informācijas sistēmas saturs, uzturēšanas un aktualizācijas kārtība”, projekts Ministru kabinetā jāizskata vienlaikus ar Ministru kabineta noteikumu projektiem “Grozījumi Ministru kabineta 2010. gada 6. aprīļa noteikumos Nr. 335 “Noteikumi par centralizēto eksāmenu saturu un norises kārtību”” un “Grozījumi Ministru kabineta 2010. gada17. augusta noteikumos Nr. 788 “Valsts izglītības informācijas sistēmas saturs, uzturēšanas un aktualizācijas kārtība””. |
| 2. | Atbildīgā institūcija | Centrs un ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties projekta izstrādē pēc tā publiskošanas ministrijas tīmekļa vietnē un Ministru kabineta tīmekļa vietnē www.mk.gov.lv. |
| 2. | Sabiedrības līdzdalība projekta izstrādē | Pēc projekta ievietošanas 2019. gada 26. martā Izglītības un zinātnes ministrijas un Ministru kabineta tīmekļa vietnē sabiedrības pārstāvji varēs izteikt savu viedokli par noteikumu projektu rakstveidā. |
| 3. | Sabiedrības līdzdalības rezultāti | Sabiedrības pārstāvju viedokļi par projektu pēc tā publiskošanas ministrijas tīmekļa vietnē un Ministru kabineta tīmekļa vietnē netika saņemti. |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Ministrija, centrs, izglītības iestādes – 888, kuras īsteno vispārējās pamatizglītības programmas, vispārējās vidējās izglītības programmas, profesionālās vidējās izglītības un arodizglītības programmas, pašvaldības izglītības speciālisti vai izglītības pārvaldes iestādes – 109, augstākās izglītības iestādes – 4, ar kurām Centrs ir noslēdzis līgumu par valsts pārbaudījumu norises organizēšanu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nepaplašina un nesašaurina iesaistīto institūciju funkcijas.Projekta izpilde tiks nodrošināta esošo institūciju ietvaros. |
| 3. | Cita informācija. | Nav. |

Izglītības un zinātnes ministre I. Šuplinska

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja G. Arāja

I.Kamarūte 67814478,

ingrida.kamarute@visc.gov.lv